Avis juridique important

|

31987L0217

Οδηγία 87/217/ΕΟΚ του Συμβουλίου της 19ης Μαρτίου 1987 σχετικά με την πρόληψη και τη μείωση της ρύπανσης του περιβάλλοντος από τον αμίαντο

Επίσημη Εφημερίδα αριθ. L 085 της 28/03/1987 σ. 0040 - 0045 Φινλανδική ειδική έκδοση: Κεφάλαιο 15 τόμος 7 σ. 0211  Σουηδική ειδική έκδοση: Κεφάλαιο 15 τόμος 7 σ. 0211

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 19ης Μαρτίου 1987  σχετικά με την πρόληψη και τη μείωση της ρύπανσης του περιβάλλοντος από τον αμίαντο  (87/217/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 100 και 235,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι τα διαδοχικά προγράμματα δράσης των Ευρωπαϊκών Κοινοτήτων (4) για το περιβάλλον προβάλλουν σαφώς τη σημασία της πρόληψης και της μείωσης της ρύπανσης του περιβάλλοντος· ότι, στα πλαίσια αυτά, ο αμίαντος κατατάσσεται μεταξύ των ρυπαντικών ουσιών πρώτης κατηγορίας που πρέπει να εξεταστούν λόγω της τοξικότητάς τους και των πιθανών σοβαρών επιπτώσεων στην ανθρώπινη υγεία και στο περιβάλλον·  ότι με την οδηγία 83/478/ΕΟΚ (5) εντάχθηκαν στην οδηγία 76/769/ΕΟΚ (6), όπως τροποποιήθηκε από την οδηγία 85/467/ΕΟΚ (7), διατάξεις που περιορίζουν την κυκλοφορία στην αγορά και τη χρήση κροκιδολίθου και των προϊόντων που περιέχουν ίνες κροκιδολίθου, καθώς και ειδικές διατάξεις σχετικά με τα αναγραφόμενα επάνω στα προϊόντα που περιέχουν αμίαντο·  ότι με την οδηγία 83/477/ΕΟΚ (8) έχουν θεσπισθεί διατάξεις για την προστασία των εργαζομένων από τους κινδύνους που οφείλονται στην έκθεσή τους στον αμίαντο κατά τη διάρκεια της εργασίας·  ότι με την οδηγία 84/360/ΕΟΚ (9), έχουν θεσπισθεί διατάξεις σχετικά με την καταπολέμηση της ατμοσφαιρικής ρύπανσης από τις βιομηχανικές εγκαταστάσεις·  ότι τα κράτη μέλη θα πρέπει να λαμβάνουν τα απαραίτητα μέτρα ώστε να διασφαλίζεται ότι οι εκπομπές αμιάντου στον αέρα, τα υδάτινα λύματα αμιάντου και τα στερεά απόβλητα αμίαντου θα περιορίζονται στην πηγή τους και θα προλαμβάνονται όσο το δυνατόν περισσότερο·  ότι, για να εφαρμοσθούν τα μέτρα αυτά στις υπάρχουσες εγκαταστάσεις, απαιτείται να προβλεφθεί αρκετό χρονικό διάστημα ·  ότι τα κράτη μέλη θα πρέπει να έχουν τη δυνατότητα, ενώ θα τηρούν τις διατάξεις της συνθήκης, να εφαρμόσουν αυστηρότερες διατάξεις για την προστασία της υγείας και του περιβάλλοντος·  ότι οι ανομοιότητες των ισχυουσών -ή υπό τροποποίηση- διατάξεων στα διάφορα κράτη μέλη όσον αφορά τον έλεγχο της ρύπανσης που προέρχεται από βιομηχανικές εγκαταστάσεις μπορούν να δημιουργήσουν άνισες συνθήκες ανταγωνισμού και να έχουν ως εκ τούτου άμεση επίπτωση στη λειτουργία της κοινής αγοράς· ότι, επομένως, πρέπει στον τομέα αυτό να γίνει προσέγγιση των νομοθεσιών δυνάμει του άρθρου 100 της συνθήκης·  ότι η μείωση της ρύπανσης που προέρχεται από τον αμίαντο αποτελεί περαιτέρω βήμα προς την επίτευξη ενός από τους στόχους της Κοινότητας στον τομέα της προστασίας και της βελτίωσης του περιβάλλοντος αλλά ότι οι απαιτούμενες προς τούτο ειδικές εξουσίες δεν έχουν προβλεφθεί ρητά από τη συνθήκη· ότι πρέπει, επομένως, να γίνει επίσης επίκληση του άρθρου 235 της συνθήκης,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  1. Στόχος της παρούσας οδηγίας είναι να θεσπιστούν μέτρα και να συμπληρωθούν οι ήδη ισχύουσες διατάξεις για τη μείωση και την πρόληψη της ρύπανσης από τον αμίαντο, προκειμένου να προστατευθεί η ανθρώπινη υγεία και το περιβάλλον.  2. Η παρούσα οδηγία εφαρμόζεται με την επιφύλαξη των διατάξεων που θεσπίστηκαν με την οδηγία 83/477/ΕΟΚ.  Άρθρο 2  Κατά την έννοια της παρούσας οδηγίας, νοούνται ως:  1. Αμίαντος: τα ακόλουθα ινώδη πυριτικά ορυκτά:  - ο κροκιδόλιθος (κυανούς αμίαντος),  - ο ακτινολίτης,  - ο ανθοφυλλίτης,  - ο χρυσότιλος (λευκός αμίαντος),  - ο αμοσίτης (φαιός αμίαντος),  - ο τρεμολίτης.  2. Ακατέργαστος αμίαντος:  το προϊόν που εξάγεται από την πρώτη θραύση του αμιαντομεταλλεύματος.  3. Χρησιμοποίηση του αμίαντου:  οι δραστηριότητες που συνεπάγονται το χειρισμό ποσότητας μεγαλύτερης από 100 kg ακατέργαστου αμίαντου ετησίως και αφορούν:  α) την εξαγωγή ακατέργαστου αμίαντου από αμιαντομετάλλευμα, εξαιρουμένης κάθε διεργασίας άμεσα συνδεδεμένης με την εξόρυξη του μεταλλεύματος, ή/και  β) τη βιομηχανική παραγωγή και τελική επεξεργασία των ακόλουθων προϊόντων με χρήση ακατέργαστου αμίαντου: αμιαντοτσιμέντο ή προϊόντα αμιαντοτσιμέντου, υλικά τριβής από αμίαντο, διηθητικά υλικά από αμίαντο, υφάνσιμες ύλες αμίαντου, αμιαντόχαρτο και αμιαντοσανίδες, υλικά αρμολόγησης, συσκευασίας και ενίσχυσης από αμίαντο, καλύμματα δαπέδου από αμίαντο, υλικά πληρώσεως από αμίαντο.  4. Κατεργασία προϊόντων που περιέχουν αμίαντο:  οι δραστηριότητες, εκτός από τη χρησιμοποίηση αμίαντου, οι οποίες ενδέχεται να αποδεσμεύουν στο περιβάλλον αμίαντο.  5. Απόβλητα:  κάθε ουσία ή αντικείμενο όπως ορίζεται στο άρθρο 1 της οδηγίας 75/442/ΕΟΚ (1).  Άρθρο 3  1. Τα κράτη μέλη λαμβάνουν τα αναγκαία μέτρα ώστε οι εκπομπές αμιάντου στον αέρα, τα υδάτινα λύματα αμίαντου, και τα στερεά απόβλητα αμιάντου, να περιορίζονται, στο μέτρο που αυτό είναι εύλογα εφικτό, στην πηγή τους και να προλαμβάνονται. Στην περίπτωση χρήσης αμίαντου, τα μέτρα αυτά συνεπάγονται τη χρησιμοποίηση της καλύτερης διαθέσιμης τεχνολογίας που δεν συνεπάγεται υπερβολικό κόστος, συμπεριλαμβανομένης, όποτε ενδείκνυται, της ανακύκλωσης ή της επεξεργασίας.  2. Σε περίπτωση υφιστάμενων εργοστασίων, η διάταξη της παραγράφου 1, για τη χρησιμοποίηση της καλύτερης διαθέσιμης τεχνολογίας που δεν συνεπάγεται υπερβολικό κόστος για τον περιορισμό και την εξάλειψη εκπομπών αμιάντου στην ατμόσφαιρα, εφαρμόζεται λαμβάνοντας υπόψη τα στοιχεία του άρθρου 13 της οδηγίας 84/360/ΕΟΚ.  Άρθρο 4  1. Με την επιφύλαξη του άρθρου 3, τα κράτη μέλη λαμβάνουν τα αναγκαία μέτρα ώστε, κατά τη χρησιμοποίηση αμιάντου, η συγκέντρωση αμιάντου που εκπέμπεται μέσω του συστήματος απαγωγής στην ατμόσφαιρα να μην υπερβαίνει την οριακή τιμή του 0,1 mg/m3 (χιλιοστόγραμμα αμίαντου ανά κυβικό μέτρο απορριπτόμενου αέρα).  2. Τα κράτη μέλη μπορούν να απαλλάξουν από την υποχρέωση της παραγράφου 1 τις εγκαταστάσεις που εκπέμπουν συνολικά, λιγότερο από 5000 m3 αερίων την ώρα, εάν η εκπομπή αμιάντου στον αέρα δεν υπερβαίνει τα 0,5 g/ώρα σε οποιαδήποτε στιγμή και υπό κανονικές συνθήκες λειτουργίας.  Στις περιπτώσεις που ισχύει αυτή η εξαίρεση, οι αρμόδιες αρχές των κρατών μελών λαμβάνουν κατάλληλα μέτρα προκειμένου να εξασφαλίσουν ότι δεν θα γίνει υπέρβαση των ορίων που αναφέρονται στο πρώτο εδάφιο.  Άρθρο 5  Τα κράτη μέλη λαμβάνουν τα απαραίτητα μέτρα ώστε:  α) να πραγματοποιείται η ανακύκλωση των υδάτινων λυμάτων που προκύπτουν από την παρασκευή αμιαντοτσιμέντου. Εάν η ανακύκλωση αυτή δεν είναι εφικτή από οικονομική άποψη, τα κράτη μέλη λαμβάνουν τα απαραίτητα μέτρα ώστε η διάθεση υγρών αποβλήτων που περιέχουν αμίαντο να μη συνεπάγεται τη ρύπανση του υδάτινου περιβάλλοντος και άλλων τομέων συμπεριλαμβανομένου του αέρα.  Για το σκοπό αυτό:  - ισχύει η οριακή τιμή των 30 g αιωρουμένων σωματιδίων ανά m3 απορριπτομένων υδάτινων λυμάτων,  - οι αρμόδιες αρχές των κρατών μελών διευκρινίζουν, για κάθε μια εγκατάσταση, τον όγκο των απορρίψεων στο νερό ή τη συνολική ποσότητα αιωρουμένων σωματιδίων απορριπτομένων ανά τόνο παραγωγής, αφού λάβουν υπόψη την ειδική κατάσταση της εγκατάστασης.  Τα όρια αυτά εφαρμόζονται στο σημείο όπου τα απόβλητα εξέρχονται από το εργοστάσιο.  β) να πραγματοποιείται η πλήρης ανακύκλωση των υδάτινων λυμάτων κατά την παραγωγή αμιαντοχάρτου ή αμιαντοσανίδων.  Μπορεί, ωστόσο, να επιτρέπεται, κατά τον συνήθη καθορισμό η συντήρηση του εργοστασίου, η απόρριψη υδάτινων λυμάτων που δεν περιέχουν περισσότερο από 30 g αιωρουμένων σωματιδίων ανά m3 νερού.  Άρθρο 6  1. Τα κράτη μέλη θεσπίζουν τις αναγκαίες διατάξεις προκειμένου να εκτελούνται τακτικές μετρήσεις στις εκπομπές στον αέρα και στα απορριπτόμενα υδάτινα λύματα που προέρχονται από εγκαταστάσεις για τις οποίες ισχύουν οι οριακές τιμές που προβλέπονται στα άρθρα 4 και 5.  2. Για τον έλεγχο της τήρησης των οριακών τιμών που προβλέπονται στα άρθα 4 και 5, οι χρησιμοποιούμενες διαδικασίες και μέθοδοι δειγματοληψίας και ανάλυσης είναι σύμφωνες με αυτές που περιγράφονται στο παράρτημα ή με οποιαδήποτε άλλη διαδικασία και μέθοδο που δίνει ισοδύναμα αποτελέσματα.  3. Τα κράτη μέλη κοινοποιούν στην Επιτροπή τις διαδικασίες και μεθόδους που χρησιμοποιούν καθώς και τις πληροφορίες που είναι χρήσιμες για την εκτίμηση της καταλληλότητας αυτών των διαδικασιών και μεθόδων. Με βάση τις πληροφορίες αυτές, η Επιτροπή εξετάζει την ισοδυναμία των διαφόρων διαδικασιών και μεθόδων και υποβάλλει έκθεση στο Συμβούλιο πέντε έτη μετά την κοινοποίηση της παρούσας οδηγίας.  Άρθρο 7  Τα κράτη μέλη λαμβάνουν τα αναγκαία μέτρα ώστε:  - οι δραστηριότητες που συνδέονται με την κατεργασία προϊόντων που περιέχουν αμίαντο να μην προκαλούν σημαντική ρύπανση του περιβάλλοντος από ίνες ή σκόνη αμίαντου,  - η κατεδάφιση κτιρίων, κατασκευών και εγκαταστάσεων που περιέχουν αμίαντο και η αφαίρεση του υπάρχοντος εκεί αμίαντου ή υλικών που περιέχουν αμίαντο, η οποία προκαλεί την αποβολή ινών ή σκόνης αμιάντου, να μη συνεπάγεται σημαντική ρύπανση του περιβάλλοντος από  αμίαντο· προς το σκοπό αυτό βεβαιώνονται ότι το πρόγραμμα εργασίας που προβλέπεται στο άρθρο 12 της οδηγίας 83/477/ΕΟΚ προβλέπει επίσης την εφαρμογή όλων των αναγκαίων προς τούτο προληπτικών μέτρων.  Άρθρο 8  Με την επιφύλαξη της οδηγίας 78/319/ΕΟΚ (1), όπως τροποποιήθηκε τελευταία από την πράξη προσχώρησης του 1985, τα κράτη μέλη λαμβάνουν τα αναγκαία μέτρα ώστε:  - να αποφεύγεται κατά τη μεταφορά και την απόθεση αποβλήτων που περιέχουν ίνες ή σκόνη αμιάντου, η απελευθέρωση ινών ή σκόνης αμιάντου στον αέρα καθώς και η διαρροή υγρών που μπορεί να περιέχουν ίνες αμιάντου,  - κατά την απόρριψη αποβλήτων που περιέχουν κόνεις και ίνες αμιάντου σε χωματερές όπου επιτρέπεται αυτό, τα απόβλητα αυτά να είναι καταλλήλως επεξεργασμένα, συσκευασμένα ή σκεπασμένα, λαμβανομένων υπόψη των τοπικών συνθηκών, ούτως ώστε να αποφεύγεται η διαφυγή σωματιδίων αμιάντου στο περιβάλλον.  Άρθρο 9  Ένα κράτος μέλος μπορεί να θεσπίζει, για την προστασία της υγείας και του περιβάλλοντος, αυστηρότερες διατάξεις από αυτές που προβλέπονται από την παρούσα οδηγία, τηρώντας τους όρους που καθορίζονται στη συνθήκη.  Άρθρο 10  Η προβλεπόμενη στα άρθρα 11 και 12 διαδικασία θεσπίζεται με σκοπό την προσαρμογή του παραρτήματος στην τεχνική πρόοδο και ακολουθείται για κάθε τροποποίηση των μεθόδων δειγματοληψίας και ανάλυσης που αναφέρονται στο παράρτημα. Η προσαρμογή αυτή δεν πρέπει να συνεπάγεται καμία άμεση ή έμμεση τροποποίηση των οριακών τιμών που προβλέπονται στα άρθρα 4 και 5.  Άρθρο 11  Συνιστάται επιτροπή προσαρμογής της παρούσας οδηγίας στην επιστημονική και τεχνική πρόοδο, αποκαλούμενη στο εξής «επιτροπή », η οποία αποτελείται από αντιπροσώπους των κρατών μελών και της οποίας προεδρεύει αντιπρόσωπος της Επιτροπής.  Η επιτροπή καταρτίζει τον εσωτερικό της κανονισμό.  Άρθρο 12  1. Σε περίπτωση αναφοράς στη διαδικασία του παρόντος άρθρου, η επιτροπή συγκαλείται από τον πρόεδρό της, είτε με δική του πρωτοβουλία είτε με αίτηση αντιπροσώπου ενός κράτους μέλους.  2. Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η επιτροπή διατυπώνει τη γνώμη της για το σχέδιο αυτό εντός προθεσμίας που ορίζεται από τον πρόεδρό της σε συνάρτηση με τον επείγοντα χαρακτήρα του θέματος. Αποφασίζει με πλειοψηφία 54 ψήφων· οι ψήφοι των κρατών μελών σταθμίζονται σύμφωνα με το άρθρο 148 παράγραφος 2 της συνθήκης. Ο πρόεδρος δεν λαμβάνει μέρος στην ψηφοφορία.  3. α) Η Επιτροπή λαμβάνει τα προτεινόμενα μέτρα εφόσον αυτά είναι σύμφωνα με τη γνώμη της επιτροπής.  β) Εφόσον τα προτεινόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.  Αν κατά τη λήξη της προθεσμίας τριών μηνών από την υποβολή της πρότασης το Συμβούλιο δεν έχει αποφανθεί, η Επιτροπή λαμβάνει τα προτεινόμενα μέτρα και τα θέτει αμέσως σε εφαρμογή.  Άρθρο 13  1. Η Επιτροπή προβαίνει σε τακτά διαστήματα σε συγκριτική εκτίμηση της εφαρμογής της παρούσας οδηγίας από τα κράτη μέλη. Τα κράτη μέλη παρέχουν στην Επιτροπή όλες τις πληροφορίες που είναι χρήσιμες για το σκοπό αυτό. Πρέπει να γίνεται σεβαστός ο εμπιστευτικός χαρακτήρας των παρεχομένων πληροφοριών.  2. Εφόσον είναι αναγκαίο, με βάση την εξέλιξη των γνώσεων στον ιατρικό τομέα και την τεχνολογική πρόοδο, η Επιτροπή θα υποβάλει νέες προτάσεις προκειμένου να αποφευχθεί και να ελαττωθεί η ρύπανση από τον αμίαντο προς όφελος της προστασίας της ανθρώπινης υγείας και του περιβάλλοντος.  Άρθρο 14  1. Με την επιφύλαξη της παραγράφου 2, τα κράτη μέλη θέτουν σε ισχύ το αργότερο στις 31 Δεκεμβρίου 1988 τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία και ενημερώνουν αμέσως σχετικά την Επιτροπή.  2. Τα κράτη μέλη θεσπίζουν τις αναγκαίες διατάξεις προκειμένου να συμμορφωθούν προς τα άρθρα 4 και 5 το συντομότερο δυνατό αλλ' οπωσδήποτε όχι αργότερα από τις 30 Ιουνίου 1991, για τα εργοστάσια που έχουν κατασκευαστεί ή εγκριθεί πριν από την ημερομηνία την αναφερόμενη στην παράγραφο 1.  3. Τα κράτη μέλη κοινοποιούν στην Επιτροπή τις διατάξεις εσωτερικού δικαίου που θεσπίζουν στον τομέα που διέπεται από την παρούσα οδηγία.  Άρθρο 15  Η παρούσα οδηγία απευθύνεται στα κράτη μέλη.  Βρυξέλλες, 19 Μαρτίου 1987.  Για το Συμβούλιο  Ο Πρόεδρος  M. SMET  (1) ΕΕ αριθ. C 349 της 31. 12. 1985, σ. 27.  (2) Γνώμη που διατυπώθηκε στις 9 Μαρτίου 1987 (δεν έχει ακόμα δημοσιευθεί στην Επίσημη Εφημερίδα).  (3) ΕΕ αριθ. C 207 της 18. 8. 1986, σ. 21.  (4) ΕΕ αριθ. C 112 της 20. 12. 1973, σ. 1, ΕΕ αριθ. C 139 της 13. 6. 1977, σ. 1. και ΕΕ αριθ. C 46 της 17. 2. 1983, σ. 1.  (5) ΕΕ αριθ. L 263 της 24. 9. 1983, σ. 33.  (6) ΕΕ αριθ. L 262 της 27. 9. 1976, σ. 201.  (7) ΕΕ αριθ. L 269 της 11. 10. 1985, σ. 56.  (8) ΕΕ αριθ. L 263 της 24. 9. 1983, σ. 25.  (9) ΕΕ αριθ. L 188 της 16. 7. 1984, σ. 20.  (1) ΕΕ αριθ. L 194 της 25. 7. 1975, σ. 47.  (1) ΕΕ αριθ. L 84 της 31. 3. 1978, σ. 43.  ΠΑΡΑΡΤΗΜΑ  ΜΕΘΟΔΟΙ ΔΕΙΓΜΑΤΟΛΗΨΙΑΣ ΚΑΙ ΑΝΑΛΥΣΗΣ  Α. ΑΠΟΡΡΙΨΕΙΣ ΥΔΑΤΙΝΩΝ ΛΥΜΑΤΩΝ  Η μέθοδος ανάλυσης αναφοράς για τον προσδιορισμό της ολικής αιωρούμενης ύλης (διηθητής ύλης από δείγμα που δεν έχει υποστεί καθίζηση) εκφρασμένης σε mg/1 είναι η διήθηση με διηθητική μεμβράνη των 0,45 μm, ξήρανση στους 105 °C και ζύγιση (1).  Τα δείγματα πρέπει να λαμβάνονται κατά τρόπον ώστε να είναι αντιπροσωπευτικά για την απόρριψη σε χρονική περίοδο 24 ωρών.  Ο προσδιορισμός αυτός πρέπει να πραγματοποιείται με προσέγγιση (2) +/- 5 % και ακρίβεια (2) +/- 10 %.  Β. ΠΡΟΔΙΑΓΡΑΦΕΣ ΠΟΥ ΠΡΕΠΕΙ ΝΑ ΤΗΡΟΥΝΤΑΙ ΓΙΑ ΤΗΝ ΕΠΙΛΟΓΗ ΜΕΘΟΔΟΥ ΜΕΤΡΗΣΗΣ ΣΧΕΤΙΚΑ ΜΕ ΤΙΣ ΕΚΠΟΜΠΕΣ ΣΤΟΝ ΑΕΡΑ  Ι. Βαρυμετρική μέθοδος  1. Η μέθοδος που θα επιλεγεί πρέπει να είναι μια βαρυμετρική μέθοδος κατάλληλη για τη μέτρηση της συνολικής ποσότητας σκόνης που εκπέμπεται μέσω του συστήματος απαγωγής.  Πρέπει να λαμβάνεται υπόψη η περιεκτικότητα της σκόνης σε αμίαντο. Εάν απαιτούνται μετρήσεις περιεκτικοτήτων, η περιεκτικότητα της σκόνης σε αμίαντο πρέπει, είτε να μετράται είτε να υπολογίζεται. Η ελέγχουσα αρχή αποφασίζει για τη συχνότητα της μέτρησης αυτής, ανάλογα με τα χαρακτηριστικά της εγκατάστασης και την παραγωγή της· η μέτρηση όμως πρέπει να γίνεται στην αρχή τουλάχιστον κάθε έξι μήνες. Εάν ένα κράτος μέλος έχει διαπιστώσει ότι η εν λόγω περιεκτικότητα δεν παρουσιάζει αξιοσημείωτες διακυμάνσεις, η συχνότητα των μετρήσεων μπορεί να μειωθεί. Στις περιπτώσεις που δεν γίνονται περιοδικές μετρήσεις, η οριακή τιμή που καθορίζεται στο άρθρο 4 της οδηγίας ισχύει για το σύνολο των εκπομπών σκόνης.  Η δειγματοληψία πρέπει να γίνεται πριν από οποιαδήποτε αραίωση της προς μέτρηση ροής.  2. Η δειγματοληψία πρέπει να πραγματοποιείται με προσέγγιση ± 40 % και ακρίβεια ± 20 % στα πλαίσια της οριακής τιμής. Το όριο ανίχνευσης πρέπει να είναι 20 %. Πρέπει να πραγματοποιούνται τουλάχιστον δύο μετρήσεις υπό τις ίδιες συνθήκες για να ελέγχεται η τήρηση της οριακής τιμής.  3. Όροι λειτουργίας της εγκατάστασης  Οι μετρήσεις είναι έγκυρες μόνον εάν η δειγματοληψία γίνεται κατά τη διάρκεια κανονικής λειτουργίας της εγκατάστασης.  4. Επιλογή του σημείου δειγματοληψίας  Το σημείο δειγματοληψίας πρέπει να βρίσκεται σε μέρος που να παρουσιάζει συνθήκες γραμμικής ροής. Συνθήκες στροβιλώδους ροής και εμπόδια τα οποία ενδέχεται να διαταράξουν τη ροή του διερχόμενου αέρα, πρέπει κατά το δυνατό να αποφεύγονται επιμελώς.  5. Μετατροπές που απαιτούνται για τη δειγματοληψία  Στους αγωγούς από τους οποίους θα γίνει δειγματοληψία πρέπει να προβλεφθούν κατάλληλα ανοίγματα και εξέδρες.  6. Προκαταρκτικές μετρήσεις πριν από τη δειγματοληψία  Πριν αρχίσει η δειγματοληψία πρέπει να διεξαχθούν ορισμένες προκαταρκτικές μετρήσεις, και δη της θερμοκρασίας, της πίεσης και της ταχύτητας του αέρα στον αγωγό. Κανονικά, η θερμοκρασία και η πίεση του αέρα μετριούνται στη γραμμή δειγματοληψίας υπό κανονικές συνθήκες ροής. Υπό εξαιρετικές συνθήκες πρέπει να γίνονται επί πλέον μετρήσεις όσον αφορά τη συγκέντρωση υδρατμών έτσι ώστε να γίνουν οι απαραίτητες διορθώσεις στα αποτελέσματα.  7. Γενικές απαιτήσεις κατά τη διαδικασία δειγματοληψίας  Η διαδικασία απαιτεί τη διήθηση δείγματος αέρος από αγωγό που απάγει τις εκπομπές σκόνης αμιάντου και τη μέτρηση της περιεκτικότητας σε αμίαντο της σκόνης που κατακρατείται στο φίλτρο.  7.1. Διεξάγεται κατ' αρχήν δοκιμή στεγανότητας στη γραμμή δειγματοληψίας για να διαπιστωθεί αν υπάρχουν διαρροές ικανές να οδηγήσουν σε σφάλματα μέτρησης. Η κεφαλή του δειγματολήπτη φράσσεται επιμελώς και η αντλία δειγματοληψίας τίθεται σε λειτουργία. Η διαρροή δεν πρέπει να υπερβαίνει το 1 % της κανονικής παροχής της δειγματοληψίας.  7.2. Η δειγματοληψία διεξάγεται κανονικά υπό ισοκινητικές συνθήκες.  7.3. Η διάρκεια της δειγματοληψίας εξαρτάται από τον τύπο της διεργασίας που υπόκειται σε έλεγχο και από τη χρησιμοποιούμενη γραμμή δειγματοληψίας, και η διάρκεια δειγματοληψίας πρέπει να επαρκεί ώστε να εξασφαλίζεται ότι συλλέγεται η ενδεδειγμένη ποσότητα του υλικού προς ζύγιση. Η δειγματοληψία πρέπει να είναι αντιπροσωπευτική της συνολικής διεργασίας που υπόκειται σε έλεγχο.  7.4. Όταν το φίλτρο του δειγματολήπτη δεν βρίσκεται πλησίον της κεφαλής του δειγματολήπτη, πρέπει να χρησιμοποιούνται μέθοδοι ανάκτησης των υλών που ενδέχεται να έχουν επικαθήσει στον καθετήρα δειγματοληψίας.  7.5. Η κεφαλή του δειγματολήπτη και ο αριθμός των σημείων δειγματοληψίας προσδιορίζονται σύμφωνα με το επιλεγόμενο εθνικό πρότυπο.  8. Φίλτρο δειγματοληψίας  8.1. Πρέπει να επιλέγεται το κατάλληλο φίλτρο για τη χρησιμοποιούμενη τεχνική ανάλυσης. Για τη βαρυμετρική μέθοδο προτιμώνται τα φίλτρα από υαλοβάμβακα.  8.2. Απαιτείται ελάχιστη διηθητική ικανότητα 99 %, όπως αυτή καθορίζεται σε συνάρτηση με τη δοκιμασία DOP όπου χρησιμοποιείται αερόλυμα με σωματίδια διαμέτρου 0,3 μm.  9. Ζύγιση  9.1. Πρέπει να χρησιμοποιείται κατάλληλος ζυγός μεγάλης ακριβείας.  9.2. Για να επιτυγχάνεται η απαιτούμενη ακρίβεια κατά τη ζύγιση, τα φίλτρα πρέπει να υποβάλλονται σε σχολαστική προεργασία πριν και μετά τη δειγματοληψία.  10. Έκφραση των αποτελεσμάτων  Η παρουσίαση των αποτελεσμάτων πρέπει να περιλαμβάνει, εκτός από τα στοιχεία της μέτρησης, τις παραμέτρους που αφορούν τη θερμοκρασία, την πίεση και τη ροή και πρέπει να περιλαμβάνει κάθε σχετική πληροφορία όπως ένα απλό σχήμα που να δείχνει τη θέση των σημείων δειγματοληψίας, τις διαστάσεις των αγωγών, τους όγκους στους οποίους αναφέρεται η δειγματοληψία και τη μέθοδο υπολογισμού που χρησιμοποιήθηκε για τον προσδιορισμό των αποτελεσμάτων. Τα αποτελέσματα αυτά εκφράζονται σε κανονικές συνθήκες θερμοκρασίας (273 °Κ) και πίεσης (101,3 kPa).  ΙΙ. Μέθοδοι καταμετρήσιμων ινών  Στις περιπτώσεις που χρησιμοποιούνται μέθοδοι καταμέτρησης ινών για τον έλεγχο της τήρησης της οριακής τιμής του άρθρου 4 της οδηγίας, μπορεί να χρησιμοποιηθεί, με την επιφύλαξη του άρθρου 6 παράγραφος 3 της οδηγίας, συντελεστής μετατροπής 2 ίνες/ml σε 0,1 mg/m3 σκόνης αμιάντου.  Κατά την έννοια της οδηγίας ως «ίνα» θεωρείται, κάθε αντικείμενο με μήκος μεγαλύτερο των 5 μm, πλάτος μικρότερο των 3 μm και λόγο μήκους/πλάτους μεγαλύτερο του 3/1, το οποίο μετριέται με μικροσκόπιο αντίθεσης φάσης με βάση την ευρωπαϊκή μέθοδο αναφοράς που ορίζεται στο παράρτημα Ι της οδηγίας 83/477/ΕΟΚ.  Μια μέθοδος καταμέτρησης ινών πρέπει να ανταποκρίνεται στις ακόλουθες προδιαγραφές:  1. Η μέθοδος πρέπει να επιτρέπει τη μέτρηση της συγκέντρωσης καταμετρήσιμων ινών στα εκπεμπόμενα αέρια.  Η ελέγχουσα αρχή αποφασίζει για τη συχνότητα της μέτρησης αυτής, ανάλογα με τα χαρακτηριστικά της εγκατάστασης και την παραγωγή της· η μέτρηση όμως πρέπει να γίνεται τουλάχιστον κάθε 6 μήνες. Στις περιπτώσεις που δεν γίνονται περιοδικές μετρήσεις, οι οριακές τιμές που καθορίζονται στο άρθρο 4 ισχύουν για το σύνολο των εκπομπών σκόνης.  Η δειγματοληψία πρέπει να γίνεται πριν από οποιαδήποτε αραίωση της προς μέτρηση ροής.  2. Όροι λειτουργίας της εγκατάστασης  Οι μετρήσεις είναι έγκυρες μόνον εάν η δειγματοληψία γίνεται κατά τη διάρκεια κανονικής λειτουργίας της εγκατάστασης.  3. Επιλογή του σημείου δειγματοληψίας  Το σημείο δειγματοληψίας πρέπει να βρίσκεται σε μέρος που να παρουσιάζει συνθήκες γραμμικής ροής. Συνθήκες στροβιλώδους ροής και εμπόδια τα οποία ενδέχεται να δημιουργήσουν κακές συνθήκες ροής του αέρα πρέπει κατά το δυνατό να αποφεύγονται επιμελώς.  4. Μετατροπές που απαιτούνται για τη δειγματοληψία  Στους αγωγούς από τους οποίους θα γίνει η δειγματοληψία πρέπει να προβλεφθούν κατάλληλα ανοίγματα και εξέδρες.  5. Προκαταρκτικές μετρήσεις πριν από τη δειγματοληψία  Πριν αρχίσει η δειγματοληψία πρέπει να διεξαχθούν ορισμένες προκαταρκτικές μετρήσεις, και δη της θερμοκρασίας, της πίεσης και της ταχύτητας του αέρα στον αγωγό. Κανονικά, η θερμοκρασία και η πίεση του αέρα μετριούνται στη γραμμή δειγματοληψίας υπό κανονικές συνθήκες ροής. Υπό εξαιρετικές συνθήκες πρέπει να λαμβάνονται επί πλέον μετρήσεις όσον αφορά τη συγκέντρωση υδρατμών έτσι ώστε να γίνουν οι απαραίτητες διορθώσεις στα αποτελέσματα. 6. Γενικές απαιτήσεις για τη διαδικασία δειγματοληψίας  Η διαδικασία απαιτεί τη διάθεση δείγματος αέρος από αγωγό που απάγει τις εκπομπές σκόνης αμίαντου και τη μέτρηση των καταμετρήσεων ινών αμίαντου στη σκόνη που κατακρατείται στο φίλτρο.  6.1. Διεξάγεται κατ' αρχήν δοκιμή στεγανότητας στη γραμμή δειγματοληψίας για να διαπιστωθεί αν υπάρχουν διαρροές ικανές να οδηγήσουν σε σφάλματα μέτρησης. Η κεφαλή του δειγματολήπτη φράσσεται επιμελώς και η αντλία δειγματοληψίας τίθεται σε λειτουργία. Η διαρροή δεν πρέπει να υπερβαίνει το 1 % της κανονικής παροχής της δειγματοληψίας.  6.2. Η δειγματοληψία των εκπεμπομένων αερίων διεξάγεται μέσα στον αγωγό εκπομπής υπό ισοκινητικές συνθήκες.  6.3. Η διάρκεια της δειγματοληψίας εξαρτάται από τον τύπο της διεργασίας που υπόκειται σε έλεγχο και από το μέγεθος του χρησιμοποιούμενου δειγματοληπτικού ακροφυσίου. Η διάρκεια δειγματοληψίας πρέπει να επαρκεί ώστε το φίλτρο συλλογής του δείγματος να κατακρατεί 100 έως 600 καταμετρήσιμες ίνες αμίαντου/mm2. Η δειγματοληψία πρέπει να είναι αντιπροσωπευτική της συνολικής διεργασίας που υπόκεινται σε έλεγχο.  6.4. Η κεφαλή του δειγματολήπτη και ο αριθμός των σημείων δειγματοληψίας προσδιορίζονται σύμφωνα με το επιλεγόμενο εθνικό πρότυπο.  7. Φίλτρο δειγματοληψίας  7.1. Πρέπει να επιλέγεται το κατάλληλο φίλτρο για την τεχνική μέτρησης. Για τη μέθοδο καταμετρήσιμων ινών χρησιμοποιούνται φίλτρα από μεμβράνες (μεικτοί εστέρες κυτταρίνης ή νιτροκυτταρίνη) με ονομαστικό μέγεθος πόρων 5 mm, τυπωμένα τετραγωνίδια και διάμετρο 25 mm.  7.2. Το φίλτρο συλλογής δειγμάτων πρέπει να έχει ελάχιστη διηθητική ικανότητα 99 % όσον αφορά τις καταμετρήσιμες ίνες αμιάντου.  8. Καταμέτρηση ινών  Η μέθοδος καταμέτρησης ινών πρέπει να είναι σύμφωνη με την ευρωπαϊκή μέθοδο αναφοράς, που περιλαμβάνεται στο παράρτημα Ι της οδηγίας 83/477/ΕΟΚ.  9. Έκφραση των αποτελεσμάτων  Η παρουσίαση των αποτελεσμάτων πρέπει να περιλαμβάνει, εκτός από τα στοιχεία της μέτρησης, τις παραμέτρους που αφορούν τη θερμοκρασία, την πίεση και τη ροή και πρέπει να περιλαμβάνει κάθε σχετική πληροφορία όπως ένα απλό σχήμα που να δείχνει τη θέση των σημείων δειγματοληψίας, τις διαστάσεις των αγωγών, τους όγκους στους οποίους αναφέρεται η δειγματοληψία και τη μέθοδο υπολογισμού που χρησιμοποιήθηκε για τον προσδιορισμό των αποτελεσμάτων. Τα αποτελέσματα αυτά εκφράζονται σε κανονικές συνθήκες θερμοκρασίας (273 Κ) και πίεσης (101,3 kPa).  (1) Βλέπε παράρτημα ΙΙΙ της οδηγίας 82/883/ΕΟΚ (ΕΕ αριθ. L 378 της 31. 12. 1982, σ. 1).  (2) Οι ορισμοί των όρων αυτών περιλαμβάνονται στο άρθρο 2 της οδηγίας 79/869/ΕΟΚ (ΕΕ αριθ. L 271 της 29. 10. 1979, σ. 44), όπως τροποποιήθηκε τελευταία από την οδηγία 81/855/ΕΟΚ (ΕΕ αριθ. L 319 της 7. 11. 1981, σ. 16).


Avis juridique important

|

31978L1015

Οδηγία 78/1015/ΕΟΚ του Συμβουλίου της 23ης Νοεμβρίου 1978 περί προσεγγίσεως των νομοθεσιών των κρατών μελών των αναφερομένων στο αποδεκτό ηχητικό επίπεδο και στη διάταξη εξατμίσεως των μοτοσυκλεττών

Επίσημη Εφημερίδα αριθ. L 349 της 13/12/1978 σ. 0021 - 0030 Φινλανδική ειδική έκδοση: Κεφάλαιο 15 τόμος 2 σ. 0120  Ελληνική ειδική έκδοση: Κεφάλαιο 15 τόμος 1 σ. 0189  Σουηδική ειδική έκδοση: Κεφάλαιο 15 τόμος 2 σ. 0120  Ισπανική ειδική έκδοση: Κεφάλαιο 13 τόμος 9 σ. 0124  Πορτογαλική ειδική έκδοση : Κεφάλαιο 13 τόμος 9 σ. 0124

ΟΔΗΓΙΑ ΤΟΥ ΣΥΜΒΟΥΛΙΟΥ της 23ης Νοεμβρίου 1978 περί προσεγγίσεως των νομοθεσιών των Κρατών μελών των αναφερομένων στο αποδεκτό ηχητικό επίπεδο και στη διάταξη εξατμίσεως των μοτοσυκλεττώνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής (1),  τη γνώμη της Συνελεύσεως (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι οι τεχνικές προδιαγραφές των εθνικών νομοθεσιών τις οποίες πρέπει να πληρούν οι μοτοσυκλέττες αφορούν, μεταξύ άλλων, στο αποδεκτό ηχητικό επίπεδο και στη διάταξη εξατμίσεως- ότι οι προδιαγραφές αυτές διαφέρουν από το ένα Κράτος Μέλος στο άλλο και ως εκ τούτου είναι ανάγκη να θεσπισθούν οι ίδιες προδιαγραφές από όλα τα Κράτη Μέλη είτε συμπληρωματικά είτε σε αντικατάσταση των υφιστάμενων ρυθμίσεων- ότι η αύξηση του αριθμού και η εξάπλωση της χρήσεως των μοτοσυκλεττών εντείνουν τις ηχητικές οχλήσεις και ότι γίνεται επιτακτική η ανάγκη να περιορισθούν οι ηχητικές εκπομπές των μοτοσυκλεττών επί τη βάσει μιας αντιπροσωπευτικής μεθόδου μετρήσεως- ότι η προσέγγιση των εθνικών νομοθεσιών των αναφερομένων στις μοτοσυκλέττες περιλαμβάνει αναγνώριση μεταξύ των Κρατών Μελών των πραγματοποιουμένων ελέγχων, από καθένα από αυτά, με βάση τις κοινές προδιαγραφές- ότι το γεγονός της επιβολής των οριακών τιμών στο ηχητικό επίπεδο των μοτοσυκλεττών αποτελεί ένα βήμα για τη βελτίωση του περιβάλλοντος και ότι είναι σκόπιμο να συνεχίζεται η προώθηση της τεχνικής αναπτύξεως των λιγότερο θορυβωδών μοτοσυκλεττών, και  ότι, για τις πλέον ισχυρές μοτοσυκλέττες, αρμόζει να γίνει προσπάθεια για να επιτευχθεί προ του 1985 η ελάττωση σε 80 decibels (A) περίπου των επί του παρόντος καθοριζομένων οριακών τιμών, και ότι, για τις άλλες κατηγορίες μοτοσυκλεττών, επίσης, είναι  απαραίτητο να συνεχισθούν οι προσπάθειες με σκοπό να επιτευχθεί μία ελάττωση του θορύβου, και ότι στα καθοριζόμενα επίπεδα θα πρέπει να λαμβάνονται υπόψη τα τεχνικά μέσα που δύνανται να χρησιμοποιούνται κατ' αυτή την ημερομηνία και ότι, εξάλλου, αυτά τα  επίπεδα πρέπει να καθορισθούν εγκαίρως ώστε οι κατασκευαστές να διαθέτουν εύλογο προθεσμία για τη βελτίωση των προϊόντων τους,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Ως "μοτοσυκλέττα" κατά την έννοια της παρούσας οδηγίας νοείται ένα όχημα με δύο τροχούς, μετά ή άνευ side-car, εφοδιασμένο με έναν κινητήρα, προοριζόμενο να κυκλοφορεί επί οδού, του οποίου η εκ κατασκευής μεγίστη ταχύτητα είναι μεγαλύτερη των  50 km/h.   Άρθρο 2  Ως "έγκριση από εθνικής πλευράς" κατά την έννοια της παρούσας οδηγίας νοείται η διοικητική πράξη που ονομάζεται:  - "agreation par type" και "aanneming" στη βελγική νομοθεσία,  - "standardtypegodkendelse" στη δανική νομοθεσία,  - "allgemeine Betriebserlaubnis" στη γερμανική νομοθεσία,   "reception par type" στη γαλική νομοθεσία,  - "type-approval" στην ιρλανδική νομοθεσία,   "omologazione" ή "approvazione del tipo" στην ιταλική νομοθεσία,  - "agreation" στη νομοθεσία του Λουξεμβούργου,  - "typegoedkeuring" στην ολλανδική νομοθεσία,  - "type approval" στη νομοθεσία του Ηνωμένου Βασιλείου.   Άρθρο 3  1. Κατόπιν αιτήσεως ενός κατασκευαστού ή του εντολοδόχου του, κάθε Κράτος Μέλος προβαίνει στις δοκιμές που προβλέπονται στο παράρτημα Ι για να εξακριβωθεί ότι σ' έναν τύπο μοτοσυκλέττας τηρούνται οι εναρμονισμένες προδιαγραφές. Για τον ίδιο  τύπο μοτοσυκλέττας αυτή η αίτηση δεν δύναται να υποβληθεί παρά μόνο σε ένα Κράτος Μέλος.  Στο τέλος των δοκιμών το Κράτος Μέλος χορηγεί το σχετικό με τη μέτρηση του ηχητικού επιπέδου πιστοποιητικό, επονομαζόμενο στο εξής "πιστοποιητικό", σύμφωνα με υπόδειγμα που εμφαίνεται στο παράρτημα II το οποίο καθορίζει ιδίως αν στον τύπο της  μοτοσυκλέττας τηρούνται ή όχι οι εναρμονισμένες προδιαγραφές.  2. Το Κράτος Μέλος που χορήγησε το πιστοποιητικό, το οποίο βεβαιώνει την πιστότητα ενός τύπου μοτοσυκλέττας προς τις εναρμονισμένες προδιαγραφές, λαμβάνει τα κατάλληλα μέτρα για να επιβλέπει, όσο αυτό είναι αναγκαίο, την πιστότητα της κατασκευής προς  τον τύπο ο οποίος αποτελεί το αντικείμενο αυτού του πιστοποιητικού, εν ανάγκη σε συνεργασία με τις αρμόδιες αρχές των άλλων Κρατών Μελών. Αυτή η επίβλεψη περιορίζεται σε δειγματοληψίες.   Άρθρο 4  Οι αρμόδιες αρχές κάθε Κράτους Μέλους αποστέλλουν στις αρμόδιες αρχές των άλλων Κρατών Μελών, εντός προθεσμίας ενός μηνός, αντίγραφο των συνταχθέντων πιστοποιητικών για κάθε τύπο μοτοσυκλέττας που υποβάλλουν στις προβλεπόμενες από την παρούσα  οδηγία δοκιμές. Ένα αντίγραφο του πιστοποιητικού χορηγείται επίσης στον αιτούντα. Τα άλλα Κράτη Μέλη αποδέχονται αυτό το έγγραφο ως απόδειξη ότι οι προβλεπόμενες από την παρούσα οδηγία δοκιμές έχουν πραγματοποιηθεί και επομένως δεν τις επαναλαμβάνουν.   Άρθρο 5  1. Κατόπιν αιτήσεως του κατασκευαστού ή του εντολοδόχου του, τα Κράτη Μέλη στα οποία οι μοτοσυκλέττες ή ορισμένες κατηγορίες μοτοσυκλεττών αποτελούν αντικείμενο εγκρίσεως από εθνικής πλευράς εφαρμόζουν ως βάση μιας εγκρίσεως από εθνικής πλευράς  τις εναρμονισμένες τεχνικές προδιαγραφές αντί των αντιστοίχων εθνικών προδιαγραφών.  2. Τα Κράτη Μέλη στα οποία οι μοτοσυκλέττες ή ορισμένες κατηγορίες μοτοσυκλεττών δεν αποτελούν αντικείμενο εγκρίσεως από εθνικής πλευράς δεν δύνανται να αρνηθούν την καταχώρηση στα μητρώα ούτε να απαγορεύσουν την πώληση, την έναρξη κυκλοφορίας ή τη  χρήση των μοτοσυκλεττών υπό το πρόσχημα ότι τηρούνται οι εναρμονισμένες τεχνικές προδιαγραφές και όχι οι αντίστοιχες εθνικές προδιαγραφές.   Άρθρο 6  1. Το Κράτος Μέλος το οποίο χορήγησε το πιστοποιητικό που βεβαιώνει την πιστότητα ενός τύπου μοτοσυκλέττας με τις εναρμονισμένες προδιαγραφές λαμβάνει τα αναγκαία μέτρα για να πληροφορείται για κάθε τροποποίηση ενός εκ των στοιχείων ή ενός των  χαρακτηριστικών που προβλέπονται στο παράρτημα Ι σημείο 1.1.  2. Εάν αυτό το κράτος εκτιμά ότι τροποποίηση αυτού του είδους δεν συνεπάγεται τροποποίηση των στοιχείων που ελήφθησαν υπόψη για τη σύνταξη του πιστοποιητικού, οι αρμόδιες αρχές του κράτους πληροφορούν επ' αυτού τον κατασκευαστή ή τον εντολοδόχο του.  3. Εάν, αντιθέτως, αυτό το κράτος διαπιστώσει ότι μία τροποποίηση αυτού του είδους δικαιολογεί νέες επαληθεύσεις ή νέες δοκιμές και προκαλείται εξ αυτού του γεγονότος τροποποίηση του υπάρχοντος πιστοποιητικού ή σύνταξη ενός νέου πιστοποιητικού, οι  αρμόδιες αρχές αυτού του κράτους πληροφορούν επ' αυτού τον κατασκευαστή ή τον εντολοδόχο του και διαβιβάζουν αυτά τα νέα έγγραφα, όπως επίσης και τον αριθμό του πλαισίου της τελευταίας μοτοσυκλέττας που παρήχθη σύμφωνα με το παλαιό πιστοποιητικό, και,  κατά περίπτωση, τον αριθμό του πλαισίου της πρώτης μοτοσυκλέττας που παρήχθη σύμφωνα με το τροποποιηθέν ή το νέο πιστοποιητικό, στις αρμόδιες αρχές των άλλων Κρατών Μελών εντός προθεσμίας ενός μηνός από της ημερομηνίας συντάξεως των νέων εγγράφων.   Άρθρο 7  1. Τα Κράτη Μέλη θέτουν σε ισχύ τις αναγκαίες διατάξεις για να συμμορφωθούν προς την παρούσα οδηγία προ της 1ης Οκτωβρίου 1980 και ενημερώνουν επ' αυτών αμέσως την Επιτροπή.  Πάντως τα Κράτη Μέλη δεν δύνανται να αρνηθούν, κατά τη διάρκεια περιόδου 30 μηνών από την κοινοποίηση της παρούσας οδηγίας, την έγκριση από εθνικής πλευράς ή την καταχώρηση στα μητρώα, την πώληση, την έναρξη κυκλοφορίας ή τη χρήση ενός τύπου  μοτοσυκλέττας που, στον τομέα του ηχητικού επιπέδου, τηρεί τις εν ισχύι εθνικές διατάξεις κατά τη στιγμή της κοινοποιήσεως της παρούσας οδηγίας.  2. Τα Κράτη Μέλη μεριμνούν για τη γνωστοποίηση στην Επιτροπή του κειμένου των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 8  Προ της 31ης Δεκεμβρίου 1984, το Συμβούλιο, μετά από πρόταση της Επιτροπής, αποφασίζει ελάττωση των προβλεπομένων στο παράρτημα I αποδεκτών ορίων για το ηχητικό επίπεδο.   Άρθρο 9  Οι τροποποιήσεις που είναι αναγκαίες για να προσαρμοσθούν στην τεχνική πρόοδο οι προδιαγραφές των παραρτημάτων θεσπίζονται σύμφωνα με τη διαδικασία που προβλέπεται στο άρθρο 13 της οδηγίας 70/156/ΕΟΚ του Συμβουλίου της 6ης Φεβρουαρίου 1970 περί  προσεγγίσεως των νομοθεσιών των Κρατών Μελών των αναφερομένων στην έγκριση των οχημάτων με κινητήρα και των ρυμουλκουμένων τους (4), όπως ετροποποιήθη τελευταία από την οδηγία 78/547/ΕΟΚ (5), των αποδεκτών ορίων για το ηχητικό επίπεδο, μη δυναμένων σε  καμία περίπτωση να αυξηθούν. Πάντως αυτή η διαδικασία δεν εφαρμόζεται στο σημείο 2.1.1 του παραρτήματος I παρά από της 1ης Ιουλίου 1984.   Άρθρο 10  Η παρούσα οδηγία απευθύνεται στα Κράτη Μέλη.  Έγινε στις Βρυξέλλες, στις 23 Νοεμβρίου 1978.  Για το Συμβούλιο Ο Πρόεδρος J. ERTL  (1) ΕΕ αριθ. Α 40 της 20.2.1975, σ. 18.  (2) ΕΕ αριθ. Α 125 της 8.6.1976, σ. 48.  (3) ΕΕ αριθ. Α 204 της 30.8.1976, σ. 25.  (4) ΕΕ αριθ. N 42 της 23.2.1970, σ. 1.  (5) ΕΕ αριθ. N 168 της 26.6.1978, σ. 39.      ΠΑΡΑΡΤΗΜΑ I   ΟΡΙΣΜΟΙ, ΑΠΟΔΕΚΤΑ ΗΧΗΤΙΚΑ ΕΠΙΠΕΔΑ, ΔΙΑΤΑΞΗ ΕΞΑΤΜΙΣΕΩΣ  1. ΟΡΙΣΜΟΙ 1.1. Τύπος μοτοσυκλέττας όσον αφορά στο ηχητικό επίπεδο και στη διάταξη εξατμίσεως Ως "τύπος μοτοσυκλέττας όσον αφορά στο ηχητικό επίπεδο και στη διάταξη εξατμίσεως" νοούνται οι μοτοσυκλέττες που δεν παρουσιάζουν μεταξύ τους διαφορές ως προς τα εξής βασικά στοιχεία:  1.1.1. στον τύπο του κινητήρα (δίχρονος ή τετράχρονος, με έμβολο παλινδρομικό ή περιστροφικό, αριθμός και όγκος των κυλίνδρων, αριθμός και τύπος εξαερωτήρων ή συστημάτων εγχύσεως, διάταξη βαλβίδων, μεγίστη ισχύς και αντίστοιχη κατάσταση λειτουργίας  περιστροφής)- κατά την εφαρμογή της παρούσας οδηγίας, αρμόζει, για τους κινητήρες με περιστροφικό έμβολο, να θεωρηθεί ως κυλινδρισμός ο διπλάσιος όγκος του θαλάμου- 1.1.2. στο σύστημα μεταδόσεως, ιδίως στον αριθμό των λόγων των ταχυτήτων και στον υποπολλαπλασιασμό τους- 1.1.3. στον αριθμό, στον τύπο και στη διευθέτηση των διατάξεων εξατμίσεως.  1.2. Διάταξη εξατμίσεως Ως "διάταξη εξατμίσεως" νοείται μία πλήρης συλλογή στοιχείων αναγκαίων για να περιορίζουν το θόρυβο που προκαλείται από τον κινητήρα της μοτοσυκλέττας και από την εξάτμισή της.  1.3. Διάταξη εξατμίσεως διαφορετικών τύπων Ως "διατάξεις εξατμίσεως διαφορετικών τύπων" νοούνται οι διατάξεις που παρουσιάζουν μεταξύ τους βασικές διαφορές- αυτές οι διαφορές δύνανται να αναφέρονται στα ακόλουθα χαρακτηριστικά:  1.3.1. οι διατάξεις των οποίων τα στοιχεία φέρουν διαφορετικά βιομηχανικά ή εμπορικά σήματα- 1.3.2. οι διατάξεις για τις οποίες τα χαρακτηριστικά των υλικών που αποτελούν ένα οιονδήποτε στοιχείο είναι διαφορετικά ή των οποίων τα στοιχεία έχουν ένα διαφορετικό σχήμα ή μέγεθος- 1.3.3. οι διατάξεις για τις οποίες οι αρχές λειτουργίας ενός τουλάχιστον στοιχείου είναι διαφορετικές- 1.3.4. οι διατάξεις των οποίων τα στοιχεία συνδυάζονται διαφόρως.  1.4. Στοιχείο μιας διατάξεως σιγαστήρα εξατμίσεως ή εισαγωγής Ως "στοιχείο μιας διατάξεως σιγαστήρα εξατμίσεως ή εισαγωγής" νοείται ένα εκ των απομονωμένων συστατικών στοιχείων των οποίων το σύνολο σχηματίζει τη διάταξη εξατμίσεως (παραδείγματος χάρη: σωλήνες ή σωληνώσεις εξατμίσεως, ο κυρίως ονομαζόμενος  σιγαστήρας) ή η διάταξη εισαγωγής (φίλτρο αέρος).  Αν ο κινητήρας είναι εφοδιασμένος με ένα φίλτρο αέρος και/ή με ένα αποσβεστήρα θορύβων εισαγωγής απαραίτητο για να τηρηθούν οι οριακές τιμές του ηχητικού επιπέδου, αυτό το φίλτρο και/ή αυτός ο αποσβεστήρας πρέπει να θεωρηθούν ως στοιχεία που έχουν την  αυτή σημασία με τη διάταξη εξατμίσεως.  2. ΑΠΟΔΕΚΤΑ ΗΧΗΤΙΚΑ ΕΠΙΠΕΔΑ 2.1. Θόρυβος μοτοσυκλέττας σε κίνηση 2.1.1. Όρια Το ηχητικό επίπεδο των μοτοσυκλεττών που μετράται υπό τις συνθήκες που προβλέπονται στα σημεία 2.1.2 έως 2.1.5 δεν πρέπει να υπερβαίνει τα ακόλουθα όρια:   "" ID="1"> 80> ID="2">78"> ID="1"> 125> ID="2">80"> ID="1"> 350> ID="2">83"> ID="1"> 500> ID="2">85"> ID="1""500> ID="2">86"> 2.1.2. Συσκευές μετρήσεως 2.1.2.1. Ακουστικές μετρήσεις Η συσκευή ακουστικής μετρήσεως είναι ένα ηχόμετρο ακριβείας, σύμφωνο προς το πρότυπο που περιγράφεται στη δημοσίευση αριθ. 179 "ηχόμετρα ακριβείας" δεύτερη έκδοση, της Διεθνούς Ηλεκτροτεχνικής Επιτροπής (CEI). Για τις μετρήσεις χρησιμοποιείται η  απάντηση "ταχεία" του ηχομέτρου καθώς και το δίκτυο ισοσταθμίσεως "A", που περιγράφονται επίσης σ' αυτή τη δημοσίευση.  Στην αρχή και στο τέλος κάθε σειράς μετρήσεων το ηχόμετρο βαθμονομείται συμφώνως προς τις ενδείξεις του κατασκευαστού μέσω μιας καταλλήλου ηχητικής πηγής (παραδείγματος χάρη ενός εμβολοφώνου (pistonphone)).  2.1.2.2. Μετρήσεις ταχύτητος Η ταχύτητα περιστροφής του κινητήρα και η ταχύτητα της μοτοσυκλέττας επί της διαδρομής δοκιμής καθορίζονται με μία ακρίβεια κατά το μάλλον ή ήττον ίση προς 3%.  2.1.3. Συνθήκες μετρήσεως 2.1.3.1. Κατάσταση μοτοσυκλέττας Κατά τη διάρκεια των μετρήσεων η μοτοσυκλέττα πρέπει να είναι σε ετοιμότητα κινήσεως (με υγρό ψύξεως, λιπαντικά, καύσιμα, εργαλεία, εφεδρικό τροχό και οδηγό).  Πριν από την αρχή των μετρήσεων ο κινητήρας της μοτοσυκλέττας φέρεται σε θερμοκρασία κανονικής λειτουργίας. Αν η μοτοσυκλέττα είναι εφοδιασμένη με ανεμιστήρες αυτομάτου χειρισμού, κάθε επέμβαση επ' αυτής της διατάξεως αποκλείεται κατά τη μέτρηση του  ηχητικού επιπέδου. Για τις μοτοσυκλέττες που έχουν πλέον του ενός κινητηρίου τροχού χρησιμοποιείται μόνον η μετάδοση που προβλέπεται για την κανονική οδήγηση επί οδού. Στην περίπτωση που η μοτοσυκλέττα είναι εφοδιασμένη με ένα side-car, αυτό αφαιρείται  για τη δοκιμή.  2.1.3.2. Γήπεδο δοκιμής Το γήπεδο δοκιμής πρέπει να αποτελείται από μία κεντρική διαδρομή επιταχύνσεως περιβαλλομένη από μία επιφάνεια δοκιμής πρακτικώς επίπεδη. Η διαδρομή επιταχύνσεως πρέπει να είναι επίπεδη. Ο διάδρομος κυλήσεως πρέπει να είναι στεγνός και σχεδιασμένος κατά  τρόπο ώστε ο θόρυβος κυλήσεως να παραμένει ασθενής.  Στο γήπεδο δοκιμής οι συνθήκες ελευθέρου ακουστικού πεδίου πρέπει να τηρούνται με ακρίβεια 1 dB μεταξύ της ηχητικής πηγής, που τοποθετείται στο μέσον της διαδρομής επιταχύνσεως, και του μικροφώνου. Αυτή η συνθήκη θεωρείται ότι πληρούται όταν δεν  υπάρχουν σημαντικά πετάσματα ανακλώντα το θόρυβο, όπως φράκτες, βράχοι, γέφυρες ή κτίρια, σε απόσταση 50 μ. περί το κέντρο της διαδρομής επιταχύνσεως. Η επιφάνεια του γηπέδου πρέπει να αποτελείται, σε ελάχιστη ακτίνα 10 μ. περί το κέντρο της διαδρομής  επιταχύνσεως, από σκληρό υλικό, όπως σκυρόδεμα, άσφαλτος, ή κάθε άλλο υλικό ακουστικώς ισοδύναμο. Δεν πρέπει να καλύπτεται ούτε από φρέσκο χιόνι, ούτε από υψηλή χλόη, ούτε από μόρια γης, ούτε από στάκτη.  Κανένα εμπόδιο ικανό να επιδράσει στο ηχητικό πεδίο δεν πρέπει να ευρίσκεται πλησίον του μικροφώνου και ουδείς πρέπει να παρεμβάλλεται μεταξύ του μικροφώνου και της ηχητικής πηγής. Ο επιφορτισμένος με τις μετρήσεις παρατηρητής πρέπει να τοποθετείται  κατά τρόπο ώστε να αποφεύγεται κάθε παραποίηση των ενδείξεων της συσκευής μετρήσεως.  2.1.3.3. Διάφορα Οι μετρήσεις δεν δύνανται να πραγματοποιούνται σε περίπτωση δυσμενών ατμοσφαιρικών συνθηκών, και ιδίως σε περίπτωση καταιγίδων.  Για τις μετρήσεις, το ισοσταθμισμένο (A) ηχητικό επίπεδο ακουστικών πηγών άλλων από αυτές της υπό δοκιμή μοτοσυκλέττας, ως επίσης και το ηχητικό επίπεδο που προκύπτει εκ του ανέμου, πρέπει να είναι κατώτερα τουλάχιστον κατά 10 dB(A) από το ηχητικό  επίπεδο που προκαλείται από τη μοτοσυκλέττα. Το μικρόφωνο δύναται να είναι εφοδιασμένο με ένα κατάλληλο πέτασμα προστασίας κατά του ανέμου, λαμβανομένης υπόψη της επιδράσεώς του επί της ευαισθησίας και των χαρακτηριστικών διευθύνσεως του μικροφώνου.  2.1.4. Μέθοδος μετρήσεως 2.1.4.1. Φύση και αριθμός μετρήσεων Το μέγιστο ισοσταθμισμένο (A) ηχητικό επίπεδο εκφρασμένο σε dB, μετράται κατά τη διάρκεια της διελεύσεως της μοτοσυκλέττας μεταξύ των γραμμών AA και BB (εικόνα 1). Η μέτρηση δεν ισχύει όταν καταγραφεί μία τιμή αιχμής που αποκλίνει ανωμάλως εκ του  γενικού ηχητικού επιπέδου.  Δύο τουλάχιστον μετρήσεις πρέπει να πραγματοποιηθούν από κάθε πλευρά της μοτοσυκλέττας.  2.1.4.2. Θέση του μικροφώνου Το μικρόφωνο πρέπει να τοποθετείται σε απόσταση 7,5 μ. από τη γραμμή αναφοράς CC (εικόνα 1) του διαδρόμου, και σε ύψος 1,2 μ. υπεράνω του επιπέδου του εδάφους.  2.1.4.3. Συνθήκες οδηγήσεως Η μοτοσυκλέττα προσεγγίζει τη γραμμή AA με μία αρχική σταθεροποιημένη ταχύτητα, συμφώνως προς τα σημεία 2.1.4.3.1 και 2.1.4.3.2. Μόλις το εμπρόσθιο άκρο της μοτοσυκλέττας προσεγγίσει τη γραμμή AA, το όργανο χειρισμού επιταχύνσεως πρέπει να φέρεται, όσο  είναι δυνατόν πρακτικώς ταχύτερον, στη θέση που αντιστοιχεί, σε πλήρη ισχύ. Αυτή η θέση του οργάνου χειρισμού επιταχύνσεως διατηρείται μέχρι τη στιγμή που το οπίσθιο άκρο της μοτοσυκλέττας προσεγγίσει τη γραμμή BB. Το όργανο χειρισμού επιταχύνσεως  επανέρχεται τότε όσο το δυνατόν ταχύτερον στη θέση λειτουργίας ρελαντί.  Για όλες τις μετρήσεις, η μοτοσυκλέττα οδηγείται επί ευθείας γραμμής στη διαδρομή επιταχύνσεως κατά τέτοιο τρόπο ώστε το ίχνος του διαμήκους στο μέσον της μοτοσυκλέττας επιπέδου να είναι το πλησιέστερο δυνατόν στη γραμμή CC.  2.1.4.3.1 Χρησιμοποίηση του κιβωτίου ταχυτήτων, εφ' όσον η μοτοσυκλέττα διαθέτει Όταν η μοτοσυκλέττα είναι εφοδιασμένη με ένα μη αυτόματο κιβώτιο ταχυτήτων που περιλαμβάνει το μέγιστο τέσσερις λόγους, χρησιμοποιείται ο δεύτερος λόγος.  Όταν η μοτοσυκλέττα είναι εφοδιασμένη με ένα μη αυτόματο κιβώτιο ταχυτήτων που περιλαμβάνει πλέον των τεσσάρων λόγων:  - ο τρίτος λόγος χρησιμοποιείται για τις μοτοσυκλέττες των οποίων ο κυλινδρισμός δεν υπερβαίνει τα 350 εκ.3,  - ο δεύτερος λόγος χρησιμοποιείται για τις μοτοσυκλέττες των οποίων ο κυλινδρισμός υπερβαίνει τα 350 εκ.3.  Όταν η μοτοσυκλέττα είναι εξοπλισμένη με αυτόματο κιβώτιο ταχυτήτων που είναι εφοδιασμένο με διαλογέα, αυτός τοποθετείται στην αμέσως κατώτερη θέση της αντίστοιχης με τη μέγιστη ταχύτητα της μοτοσυκλέττας θέσεως.  2.1.4.3.2. Ταχύτητα προσεγγίσεως Η μοτοσυκλέττα προσεγγίζει τη γραμμή AA με μία σταθεροποιημένη ταχύτητα - ίση προς 50 χλμ. ανά ώρα της ταχύτητος περιστροφής του κινητήρα περιλαμβανομένης μεταξύ 50% και 75% της καταστάσεως λειτουργίας που προβλέπεται στο σημείο 2.4. του παραρτήματος II, ή - κατώτερη των 50 χλμ. ανά ώρα όταν η ταχύτητα περιστροφής του κινητήρα είναι ίση προς 75% της καταστάσεως λειτουργίας που προβλέπεται στο σημείο 2.4 του παραρτήματος II, ή - ανώτερη των 50 χλμ. ανά ώρα, όταν η ταχύτητα περιστροφής του κινητήρα είναι ίση προς 50% της καταστάσεως λειτουργίας που προβλέπεται στο σημείο 2.4 του παραρτήματος II.  2.1.5. Αποτελέσματα (πρακτικό δοκιμής) 2.1.5.1. Το συνταχθέν πρακτικό δοκιμής εν όψει της χορηγήσεως του πιστοποιητικού που προβλέπεται στο παράρτημα II αναφέρει όλες τις συνθήκες και επιδράσεις που παρουσιάζουν σπουδαιότητα για τα αποτελέσματα της μετρήσεως.  2.1.5.2. Οι τιμές, στρογγυλευμένες προς το πλησιέστερο decibel, λαμβάνονται επί της συσκευής μετρήσεως.  Για τη χορήγηση του πιστοποιητικού που προβλέπεται στο παράρτημα II, λαμβάνονται υπόψη μόνον οι τιμές μετρήσεως που ελήφθησαν μετά την πραγματοποίηση δύο διαδοχικών μετρήσεων επί της αυτής πλευράς της μοτοσυκλέττας, των οποίων η απόκλιση δεν είναι  μεγαλύτερη των 2 dB(A).  2.1.5.3. Για να ληφθεί υπόψη η αβεβαιότητα των μετρήσεων, το αποτέλεσμα κάθε μετρήσεως είναι ίσο προς την τιμή που αναγιγνώσκεται επί της συσκευής μειωμένη κατά 1 dB(A).  2.1.5.4. Αν τα τέσσερα αποτελέσματα της μετρήσεως είναι κατώτερα ή ίσα προς το μέγιστο αποδεκτό επίπεδο για την κατηγορία στην οποία ανήκει η υπό δοκιμή μοτοσυκλέττα, η προδιαγραφή που προβλέπεται στο σημείο 2.1.1 θεωρείται ότι πληρούται.  Εάν ένα μόνον εκ των τεσσάρων αποτελεσμάτων υπερβαίνει το μέγιστο αποδεκτό επίπεδο, και εάν αυτή η υπέρβαση δεν είναι μεγαλύτερη του 1 dB(A), πραγματοποιείται μία δεύτερη σειρά τεσσάρων μετρήσεων. Σ' αυτή την περίπτωση η οριζομένη στο σημείο 2.1.1  προδιαγραφή δεν θεωρείται ότι πληρούται παρά μόνον εάν αυτά τα τέσσερα νέα αποτελέσματα είναι κατώτερα ή ίσα προς το μέγιστο αποδεκτό επίπεδο.  Σε όλες τις άλλες περιπτώσεις, η προδιαγραφή που προβλέπεται στο σημείο 2.1.1 θεωρείται ότι δεν πληρούται.  2.2. Θόρυβος της μοτοσυκλέττας εν στάσει 2.2.1 Επίπεδο ακουστικής πιέσεως πλησίον των μοτοσυκλεττών Εξάλλου, για να διευκολυνθεί ο τελευταίος έλεγχος των εν κινήσει μοτοσυκλεττών, το επίπεδο ακουστικής πιέσεως μετράται πλησίον του στομίου της διατάξεως εξατμίσεως (σιγαστήρας), σύμφωνα με τις εξής προδιαγραφές, και το αποτέλεσμα της μετρήσεως  εγγράφεται στο πρακτικό που συντάσσεται εν όψει της χορηγήσεως του πιστοποιητικού που προβλέπεται στο παράρτημα II.  2.2.2. Όργανα μετρήσεως Οι μετρήσεις πραγματοποιούνται με τη βοήθεια ενός ηχομέτρου ακριβείας, σύμφωνα με το σημείο 2.1.2.1.  2.2.3. Συνθήκες μετρήσεων 2.2.3.1. Κατάσταση μοτοσυκλέττας Προ της αρχής των μετρήσεων ο κινητήρας της μοτοσυκλέττας φέρεται σε θερμοκρασία κανονικής λειτουργίας. Αν η μοτοσυκλέττα είναι εφοδιασμένη με ανεμιστήρες αυτομάτου χειρισμού, κάθε επέμβαση επ' αυτής της διατάξεως αποκλείεται κατά τη μέτρηση του  ηχητικού επιπέδου.  Κατά τη διάρκεια των μετρήσεων το όργανο χειρισμού του κιβωτίου ταχυτήτων ευρίσκεται στο νεκρό σημείο. Στην περίπτωση που είναι αδύνατο να αποσυνδεθεί η μετάδοση, αρμόζει να αφεθεί ο κινητήριος τροχός της μοτοσυκλέττας να περιστρέφεται στο κενό,  παραδείγματος χάρη δια της τοποθετήσεως αυτού επί στηριγμάτων.  2.2.3.2. Γήπεδο δοκιμής (Εικόνα 2) Κάθε ζώνη που δεν υποβάλλεται σε σημαντικές ακουστικές διαταραχές δύναται να χρησιμοποιείται ως γήπεδο δοκιμής. Οι επίπεδες επιφάνειες καλυμμένες με σκυρόδεμα, άσφαλτο ή με κάθε άλλη σκληρή επένδυση, των οποίων ο βαθμός ανακλάσεως είναι υψηλός, αρμόζουν  όλως ιδιαιτέρως. Οι διάδρομοι συμπιεσμένου από οδοστρωτήρα χώματος αποκλείονται. Το γήπεδο δοκιμής πρέπει να έχει, τουλάχιστον, τις διαστάσεις ενός ορθογωνίου του οποίου οι πλευρές ευρίσκονται σε απόσταση 3 μ. από το περίγραμμα της μοτοσυκλέττας (δεν  λαμβάνεται υπόψη το πηδάλιο). Κανένα σημαντικό εμπόδιο, όπως, παραδείγματος χάρη, ένα άλλο άτομο εκτός από τον παρατηρητή και τον οδηγό, δεν πρέπει να ευρίσκεται στο εσωτερικό αυτού του ορθογωνίου. Η μοτοσυκλέττα τοποθετείται στο εσωτερικό του  αναφερομένου ορθογωνίου κατά τρόπο ώστε το μικρόφωνο μετρήσεως να απέχει τουλάχιστον ένα μέτρο από ενδεχόμενα όρια εκ λίθων.  2.2.3.3. Διάφορα Οι ενδείξεις του οργάνου μετρήσεως, που προκαλούνται από τον περιβάλλοντα θόρυβο και από τον άνεμο, πρέπει να είναι κατώτερες τουλάχιστον κατά 10 dB(A) από το υπό μέτρηση ηχητικό επίπεδο. Το μικρόφωνο πρέπει να είναι εφοδιασμένο με ένα κατάλληλο πέτασμα  προφυλάξεως κατά του ανέμου, λαμβανομένης υπόψη της επιδράσεώς του επί της ευαισθησίας του μικροφώνου.  2.2.4. Μέθοδος μετρήσεως 2.2.4.1 Φύση και αριθμός μετρήσεων Το μέγιστο ισοσταθμισμένο (A) ηχητικό επίπεδο, εκφρασμένο σε dB(A), μετράται κατά τη διάρκεια της περιόδου λειτουργίας που προβλέπεται στο σημείο 2.2.4.3.  Τρεις μετρήσεις, τουλάχιστον, λαμβάνονται σε κάθε σημείο μετρήσεως.  2.2.4.2. Θέση του μικροφώνου (Εικόνα 2) Το μικρόφωνο πρέπει να τοποθετείται στο ύψος του στομίου εξατμίσεως, σε ουδεμία περίπτωση σε ύψος κατώτερο των 0,2 μ. υπεράνω της επιφανείας του διαδρόμου. Η μεμβράνη του μικροφώνου πρέπει να είναι προσανατολισμένη προς το άνοιγμα εξατμίσεως των αερίων  και να τοποθετείται σε απόσταση 0,5 μ. από αυτό το άνοιγμα. Ο άξων μεγίστης ευαισθησίας του μικροφώνου πρέπει να είναι παράλληλος προς την επιφάνεια του διαδρόμου και να σχηματίζει γωνία 45o +- 10o σε σχέση προς το κατακόρυφο επίπεδο που περιέχει τη  διεύθυνση εξόδου των αερίων εξατμίσεως.  Σε σχέση προς αυτό το κατακόρυφο επίπεδο, το μικρόφωνο πρέπει να τοποθετείται προς την πλευρά που παρουσιάζει τη μεγαλύτερη δυνατή απόσταση μεταξύ του μικροφώνου και του περιγράμματος της μοτοσυκλέττας (δεν λαμβάνεται υπόψη το πηδάλιο).  Αν το σύστημα εξατμίσεως περιλαμβάνει περισσότερα ανοίγματα των οποίων τα κέντρα δεν απέχουν λιγότερο ή ίσο με 0,3 μ. το μικρόφωνο πρέπει να προσανατολίζεται προς το στόμιο το πλησιέστερο προς το περίγραμμα της μοτοσυκλέττας (δεν λαμβάνεται υπόψη το  πηδάλιο) ή προς το υψηλότερο ευρισκόμενο στόμιο σε σχέση προς την επιφάνεια του διαδρόμου. Αν οι αποστάσεις μεταξύ των κέντρων των ανοιγμάτων είναι μεγαλύτερες των 0,3 μ., εφαρμόζονται διακριτές μετρήσεις σε κάθε στόμιο εξατμίσεως και λαμβάνεται υπόψη  μόνο η μεγαλύτερη τιμή.  2.2.4.3. Συνθήκες λειτουργίας Η κατάσταση λειτουργίας του κινητήρα σταθεροποιείται σε μία από τις ακόλουθες τιμές:  -  εάν S είναι ανώτερο των 5 000 στροφών ανά λεπτό,  -  εάν S είναι κατώτερο ή ίσο των 5 000 στροφών ανά λεπτό,  "S" είναι η κατάσταση λειτουργίας που προβλέπεται στο σημείο 2.4 του παραρτήματος II.  Μόλις επιτευχθεί η σταθεροποιημένη κατάσταση λειτουργίας, το όργανο χειρισμού επιταχύνσεως επαναφέρεται ταχέως στη θέση ρελαντί. Το ηχητικό επίπεδο μετράται κατά τη διάρκεια μιας περιόδου λειτουργίας που περιλαμβάνει σύντομη διατήρηση της  σταθεροποιημένης καταστάσεως λειτουργίας καθώς και όλη τη διάρκεια της επιβραδύνσεως, του ισχύοντος αποτελέσματος μετρήσεως όντος αυτού που αντιστοιχεί στη μεγίστη ένδειξη του ηχομέτρου.  2.2.5. Αποτελέσματα (πρακτικό δοκιμής) 2.2.5.1. Το πρακτικό δοκιμής που συντάσσεται εν όψει της χορηγήσεως του πιστοποιητικού που προβλέπεται στο παράρτημα II αναφέρει όλα τα αναγκαία δεδομένα, ιδίως αυτά που εχρησίμευσαν για τη μέτρηση του θορύβου της μοτοσυκλέττας εν στάσει.  2.2.5.2. Οι τιμές, στρογγυλευμένες προς το πλησιέστερο ακέραιο decibel, λαμβάνονται επί της συσκευής μετρήσεως.  Λαμβάνονται υπόψη μόνον οι τιμές που λαμβάνονται κατά την έκβαση τριών διαδοχικών μετρήσεων και των οποίων οι αμοιβαίες αποκλίσεις δεν είναι ανώτερες των 2 dB(A).  2.2.5.3. Η λαμβανόμενη τιμή είναι το υψηλότερο αποτέλεσμα αυτών των τριών μετρήσεων.  3. ΔΙΑΤΑΞΗ ΕΞΑΤΜΙΣΕΩΣ (ΣΙΓΑΣΤΗΡΑΣ) 3.1. Αν η μοτοσυκλέττα είναι εφοδιασμένη με διατάξεις προοριζόμενες για τη μείωση του θορύβου της εξατμίσεως (σιγαστήρες), εφαρμόζονται οι προδιαγραφές του παρόντος σημείου 3. Αν ο σωλήν αναρροφήσεως του κινητήρα είναι εφοδιασμένος με ένα φίλτρο αέρος  και/ή με έναν αποσβεστήρα θορύβων εισαγωγής, αναγκαίο(ους) για να εξασφαλισθεί η τήρηση του αποδεκτού ηχητικού επιπέδου, αυτό το φίλτρο και/ή αυτός ο αποσβεστήρας θεωρούνται ότι αποτελούν τμήμα του σιγαστήρα και εφαρμόζονται επίσης επ' αυτών οι  προδιαγραφές του παρόντος σημείου 3.  3.2. Το σχήμα της διατάξεως εξατμίσεως πρέπει να συνάπτεται σε παράρτημα στο πιστοποιητικό που προβλέπεται στο παράρτημα II.  3.3. Ο σιγαστήρας πρέπει να έχει σημανθεί με το σήμα και τον τύπο κατά τρόπο ευανάγνωστο και ανεξίτηλο.  3.4. Τα ινώδη απορροφητικά υλικά δύνανται να χρησιμοποιούνται στην κατασκευή του σιγαστήρα μόνον αν πληρούνται οι ακόλουθοι όροι:  3.4.1. τα ινώδη απορροφητικά υλικά δεν δύνανται να ευρίσκονται στα τμήματα του σιγαστήρα που διασχίζονται από τα αέρια- 3.4.2. κατάλληλες διατάξεις πρέπει να διασφαλίζουν τη συγκράτηση στη θέση τους των ινωδών απορροφητικών υλικών καθ' όλη τη διάρκεια της χρησιμοποιήσεως του σιγαστήρα- 3.4.3. τα ινώδη απορροφητικά υλικά πρέπει να ανθίστανται σε μία θερμοκρασία ανώτερη τουλάχιστον κατά 20% της θερμοκρασίας λειτουργίας που δύναται να παρουσιάζεται στο σημείο του σιγαστήρα όπου αυτά ευρίσκονται.   Εικόνα 1 ΔΟΚΙΜΗ ΤΗΣ ΜΟΤΟΣΥΚΛΕΤΤΑΣ ΕΝ ΚΙΝΗΣΕΙ    Εικόνα 2 ΔΟΚΙΜΗ ΤΗΣ ΜΟΤΟΣΥΚΛΕΤΤΑΣ ΕΝ ΣΤΑΣΕΙ        ΠΑΡΑΡΤΗΜΑ II   ΥΠΟΔΕΙΓΜΑ  ΠΙΣΤΟΠΟΙΗΤΙΚΟ ΣΧΕΤΙΚΟ ΜΕ ΤΗ ΜΕΤΡΗΣΗ ΤΟΥ ΗΧΗΤΙΚΟΥ ΕΠΙΠΕΔΟΥ ΕΝΟΣ ΤΥΠΟΥ ΜΟΤΟΣΥΚΛΕΤΤΑΣ (συμφώνως προς την οδηγία 78/1015/ΕΟΚ του Συμβουλίου της 23ης Νοεμβρίου 1978 περί της προσεγγίσεως των νομοθεσιών των Κρατών μελών των αναφερομένων στο αποδεκτό ηχητικό επίπεδο και στη διάταξη εξατμίσεως των μοτοσυκλεττών) Συνετάγη επί τη βάσει:   1. Μοτοσυκλέττα:  1.1. Κατασκευαστής:  1.1.1. Τυχόν εντολοδόχος:  1.2. Τύπος:  1.3. Πρότυπο:  1.3.1. Παραλλαγή:  1.4. Πλαίσιο αριθ.:  2. Κινητήρας:  2.1. Κατασκευαστής:  2.2. Τύπος:  2.3. Πρότυπο:  2.4. Μεγίστη ισχύς (υποδείξατε το χρησιμοποιούμενο πρότυπο):...kw σε...στροφές ανά λεπτό 2.5. Μεγίστη εκ κατασκευής ταχύτητα:  3. Μετάδοση: μη αυτόματο κιβώτιο ταχυτήτων/αυτόματο κιβώτιο ταχυτήτων(1) 4. Εξοπλισμός:  4.1. Σιγαστήρας εξατμίσεως: Κατασκευαστής, τυχόν εντολοδόχος:  Πρότυπο:  Τύπος: Κατά το σχέδιο αριθ.:  4.2. Σιγαστήρας εισαγωγής: Κατασκευαστής:  Πρότυπο:  Τύπος: Κατά το σχέδιο αριθ.:  4.3. Διάσταση των ελαστικών:  5. Μετρήσεις:  5.1. Ηχητικό επίπεδο της μοτοσυκλέττας εν κινήσει:   >(1)(1)"> ID="1">1η μέτρηση"> ID="1">2η μέτρηση"> ID="1">3η μέτρηση"> ID="1">4η μέτρηση"> ID="1" ASSH="3">Αποτέλεσμα της δοκιμής: dB(A)/E(2)""> 5.2. Ηχητικό επίπεδο της μοτοσυκλέττας εν στάσει:   >(1)"> ID="1">1η μέτρηση> ID="2" ASSV="4">n = n ="> ID="1">2η μέτρηση"> ID="1">3η μέτρηση"> ID="1">Αποτέλεσμα της δοκιμής:> ID="3">dB(A)(3)""> 6. Ο τύπος μοτοσυκλέττας είναι σύμφωνος/δεν είναι σύμφωνος(3) προς τις προδιαγραφές της οδηγίας 78/1015/ΕΟΚ.  7. Τόπος:  8. Ημερομηνία:  9. Υπογραφή:    (1)Διαγράψατε την περιττή ένδειξη.  (1)Οι τιμές μετρήσεως αναφέρονται μετά την αφαίρεση 1 dB(A) (2)To "E" υποδεικνύει ότι πρόκειται περί μετρήσεων που έχουν πραγματοποιηθεί συμφώνως προς την οδηγία 78/1015/ΕΟΚ.  (1)To "E" υποδεικνύει ότι πρόκειται περί μετρήσεων που έχουν πραγματοποιηθεί συμφώνως προς την οδηγία 78/1015/ΕΟΚ.